钦定古今图书集成/理学汇编/文学典/第112卷 > 沙汝砺
## 钦定古今图书集成/理学汇编/文学典/第112卷 > 沙汝砺

按《无为州志》：“汝砺，字忆罗。博学能文，弱冠游庠，九试
冠军，名噪一时，卒不第，授徒南庄三十年。自著诗文
稿盈尺，人多传诵。批点藏书数千卷，落笔皆有意见。
及门惟钱光禄策能悉其微。由岁荐官乌程丞。劝农
理政之暇，尝与韩求仲太史诸公往来倡和。太史重
其才，赠诗有‘大笔推司马，卑官屈少陵’之句，仍序其”
所著《敬义集稿》。